ส่วนที่ 1

§

ส่วนที่ 1

ข้อมูลสรุป (Executive Summary)

บริษัท เอเชีย กรีน เอนเนอจี จำกัด (มหาชน) ก่อตั้งเมื่อวันที่ 18 มีนาคม 2547
เป็นผู้นำเข้าและจัดจำหน่ายถ่านหินสะอาด (Clean Coal) คุณภาพสูงจากประเทศอินโดนีเชีย
โดยบริษัทได้ศึกษาเรียนรู้วิจัยธุรกิจด้านเชื้อเพลิงถ่านหิน
ทั้งในประเทศไทยและประเทศอินโดนีเชียจนมั่นใจในแหล่งที่มาของถ่านหินและกระบวนการผลิต
โรงงานและกระบวนการผลิตของบริษัทฯ ใช้เครื่องจักรประสิทธิภาพสูง
เพื่อให้ได้คุณภาพตามความต้องการของตลาด
และได้ยกระดับการบริหารจัดการให้เป็นสากลจนสามารถเข้าเป็นบริษัทจดทะเบียนในตลาดหลักทรัพย์
mai เมื่อวันที่ 26 กุมภาพันธ์ 2552 บริษัทฯ มีจุดแข็งในการดำเนินธุรกิจ ดังนี้:

1.ระบบจัดส่ง เน้นถึงความสำคัญของระบบจัดการด้านจัดส่ง (Logistics) โดยมีบริษัท เอ.จี.อี.
ทรานสปอร์ต จำกัด เป็นบริษัทในเครือที่มีประสบการณ์ด้านขนส่งไว้รองรับ รวมทั้งบริษัทฯ
เป็นผู้มีความชำนาญและมีประสบการณ์เกี่ยวกับบอยเลอร์
พร้อมที่จะให้คำปรึกษาแนะนำในการปรับเปลี่ยนหรือปรับปรุงบอยเลอร์เพื่อใช้ เชื้อเพลิงที่ไม่ใช่น้ำมัน
เพื่อให้ได้ประสิทธิภาพและประหยัดเวลาสูงสุดให้แก่อุตสาหกรรมขนาดเล็กถึงอุตสาหกรรมขนาดใหญ่
และมีระบบดูแลหลังการขาย (After Sales Services)
ด้วยทีมงานที่สามารถติดตามดูแลอย่างใกล้ชิด เพื่อพร้อมติดตามแก้ปัญหาเมื่อทางลูกค้าต้องการ

2.มีคลังสินค้าใกล้ลูกค้า บริษัทฯ มีคลังสินค้า เพื่อให้บริการลูกค้าอย่างทั่วถึงทั้งหมด 3 แห่ง ได้แก่
1.สาขาสมุทรสาคร (ความสามารถจัดเก็บ 20,000 ตัน) 2.สาขาเพชรบุรี (ความสามารถจัดเก็บ
250,000 ตัน) 3.สาขาอยุธยา (ความสามารถจัดเก็บ 500,000 ตัน)
โดยใช้เครื่องจักรที่มีประสิทธิภาพสูงในกระบวนการผลิต
เพื่อเน้นคุณภาพให้ตรงกับความต้องการของลูกค้าเป็นสำคัญและสร้างความพึงพอใจสูงสุดในด้านการบริการ

อย่างไรก็ตามคลังสินค้าสาขานาดี จังหวัดสมุทรสาคร ได้ทำการหยุดดำเนินการ
ตามคำสั่งของจังหวัดสมุทรสาครที่ 1179/2554 ลงวันที่ 13 กรกฎาคม 2554
เรื่องให้ระงับการประกอบกิจการถ่านหินของผู้ประกอบการถ่านหินในจังหวัดสมุทรสาคร ทั้งนี้บริษัทฯ
ได้ปฏิบัติตามแนวทาง มาตรการ
และขั้นตอนในการแก้ไขปัญหาจากการประกอบกิจการถ่านหินที่จังหวัดสมุทรสาครได้กำหนดไว้ครบถ้วนแล้ว
และได้ทำบันทึกข้อตกลงร่วมมือ (MOU) ระหว่างเทศบาลตำบลนาดี
สำนักงานอุตสาหกรรมจังหวัดสมุทรสาคร และอำเภอเมืองสมุทรสาคร กับบริษัทฯ ฉบับลงวันที่ 15
พฤศจิกายน 2555 จังหวัดสมุทรสาครจึงยกเลิกคำสั่งระงับการประกอบกิจการถ่านหินของบริษัทฯ
ทำให้บริษัทฯสามารถดำเนินกิจการตามปกติได้ และได้ให้บริษัทฯ
ดำเนินการประกอบกิจการให้เป็นไปตามกฎหมายและระเบียบต่อไป

3.มีถ่านหินค่าความร้อนต่างๆ ไว้บริการ ปัจจุบันบริษัทฯ มีถ่านหินซึ่งมีค่าความร้อนตั้งแต่
5,500-6,800 kcal/kg (ADB) พร้อมทั้งการคัดแยกไซต์ของถ่านหิน
เพื่อรองรับความต้องการของลูกค้าในหลายอุตสาหกรรม

4.มีสัญญาระยะยาวกับเหมือง ด้านแหล่งถ่านหิน บริษัทฯ มีสัญญาระยะยาว 1 ถึง 3 ปี
กับเหมืองโดยตรง 4 แห่ง และสัญญาระยะสั้นกับเหมืองอีกหลายแห่งทั้งในประเทศอินโดนีเซีย

5.มีการเติบโตของยอดขายที่ต่อเนื่อง บริษัทฯ
มีอัตราการเติบโตของยอดขายอย่างต่อเนื่องนับตั้งแต่ปี พ.ศ.2548 จนถึงปี พ.ศ. 2554
สำหรับมูลค่าในการจำหน่ายถ่านหินปี พ.ศ.2555 จำนวน 1,766,337 ตัน
นั้นยอดขายในตลาดต่างประเทศ มีอัตราลดลงเนื่องจากวิกฤติเศรษฐกิจของประเทศฝั่งยุโรป
ทำให้เกิดผลกระทบกับหลายประเทศ อีกทั้งราคาถ่านหินโลกปรับตัวลดลงจากปี พ.ศ. 2554 กว่า
25 %

[]

กราฟแสดงยอดขายตั้งแต่ปี 2548 จนถึงปัจจุบัน

[]

กราฟแสดงปริมาณขายตั้งแต่ปี 2548 จนถึงปัจจุบัน

สำหรับตลาดภายในประเทศนั้น
บริษัทให้ความสำคัญกับการกระจายความเสี่ยงโดยกระจายฐานลูกค้าไปหลายกลุ่มอุตสาหกรรมในอัตราส่วนที่เหมาะสม
ไม่กระจุกตัวอยู่ในอุตสาหกรรมใดอุตสาหกรรมหนึ่งมากเกินไป

6.มีระบบการบริหารจัดการที่ดี บริษัทฯ
มีระบบจัดการภายในองค์กรให้มีกระบวนการกำกับดูแลกิจการที่ดี โดยมีคณะกรรมการตรวจสอบ
มีการสื่อสารกับผู้ถือหุ้น นักลงทุน และนักวิเคราะห์อย่างสม่ำเสมอด้วยข้อมูลที่ถูกต้อง และเพียงพอ
เพื่อให้เกิดผลประโยชน์สูงสุดแก่ผู้ถือหุ้นและนักลงทุน ตลอดจนบริษัทฯ มีนโยบายในการดำเนินธุรกิจที่
เป็นประโยชน์ต่อเศรษฐกิจและสังคม
โดยให้ความสำคัญกับการดูแลรักษาสิ่งแวดล้อมและความปลอดภัยในการทำงาน ด้วยทุนทรัพย์บริษัทฯ
ตลอดจนให้ความร่วมมือกับรัฐ ชุมชนอย่างต่อเนื่อง และปฏิบัติตามกฎหมายข้อบังคับที่เกี่ยวข้อง